Oorsaak van brand by polisiestasie ondersoek | Maroela Media
Twee geboue agter die Bellville-polisiestasie is Dinsdagoggend deur 'n brand beskadig. (Foto: Henk Kruger/ANA)
Misdaadtoneelkenners van die SAPD is tans op die toneel by die Bellville-polisiestasie in Kaapstad waar 'n brand Dinsdag in die vroeë oggendure uitgebreek het.
Kapt. FC van Wyk, woordvoerder van die polisie, sê beamptes het gesien hoe rook uit 'n gebou aan die agterkant van die perseel kom. "Dié gebou word deur administratiewe personeel gebruik en daar was niemand in die gebou ten tyde van die voorval nie," sê Van Wyk.
Hy sê niemand is tydens die brand beseer nie.
"Skade aan twee administratiewe kantore word tans geassesseer." Hy het nie onmiddellik bekendgemaak of enige dossiere of bewysstukke in die brand in die slag gebly het nie.
Van Wyk het 'n beroep op die media gedoen om nie oor die oorsaak van die brand te bespiegel nie. "Speurders is besig om die omstandighede te ondersoek. Die ondersoek is tans in 'n sensitiewe stadium. Ons moet [die ondersoekspan] die ruimte gee om hul ondersoek uit te voer," het hy gesê.
Bespiegel?? Hierdie tyd van die jaar kan jy by menige staatsinstansie instap waar die verwarmers voluit in werking is.
Die woorde spel,die ondersoek span is in n sensitiewe stadium van die ondersoek en moet ruimte gegun word.Die realiteit is die polisie weet nie waar om te begin nie ,het geen benul wat die brand veroorsaak het nie en gaan soos gewoonlik niks doen en kyk of iemand nie dalk n perlemoen of twee het wat gekonfiskeer kan word nie.
Natuurlik dieselfde as wat orals gebeur waar mense werk en verwarmers onder hul tafels sit. Ja ek weet dit is nog nie winter nie, maar van ons kollegas doen dit tot in Desember. Weet wraggies nie of hul nie weet wat koud of warm is nie. En ek ken die staatsdiens se ou verwarmers. Glo my hul sien nooit n elektrisien nie en dit dateer uit noag se ark.
Ons ontvangs doen dit ook, tot in die somer… dis eindelik teen die wet! Maar jy mag niks se nie dan is dit rasisties…